предвидено друго, се прилагат действащите разпоредби в областта на митническото облагане. Лихвата за забава, която трябва да бъде заплатена в случай на възстановяване, което е основание за изплащане на лихви за забава, е лихвеният процент, прилаган от Европейската централна банка по отношение на нейните основни операции по рефинансиране и публикуван в серия С на Официален вестник на Европейския съюз, влязъл в сила на първия календарен ден от месеца, през който се пада крайният срок, увеличен с един процентен пункт.
 5. В случаите, когато за определени производители износители изравнителното мито е било приспаднато от антидъмпинговото мито, исканията за възстановяване съгласно член 21 от Регламент (ЕС) 2016/1037 водят също така до извършване на оценка на дъмпинговия марж за съответния производител износител, преобладаващ през периода на разследването за възстановяване.
 6. Когато нов производител износител в Китайската народна република представи на Комисията достатъчно доказателства, параграф 2 може да бъде изменен посредством вписването на този нов производител износител в съответното приложение със съдействащите дружества, които не са били включени в извадката и за които следователно се прилага съответната среднопретеглена ставка на антидъмпинговото мито. Новият производител износител представя доказателства, че:
 —
 не е осъществявал износ за Съюза на продукта, описан в параграф 1, по време на разследвания период от 1 октомври 2016 г. до 30 септември 2017 г.,
 —
 не е свързан с който и да било от износителите или производителите в Китайската народна република, спрямо които са наложени мерките по настоящия регламент, и
 —
 действително е изнасял за Съюза разглеждания продукт след разследвания период, на който се основават мерките, или е поел неотменимо договорно задължение да изнесе значително количество за Съюза.
 Член 2
 Сумите, обезпечени чрез временното антидъмпингово мито в съответствие с Регламент за изпълнение (ЕС) 2018/1012, се събират окончателно. Обезпечените суми, които превишават размера на ставките на окончателното антидъмпингово мито, се освобождават.
 Член 3
 Регистрационният режим за вноса, произтичащ от Регламент за изпълнение (ЕС) 2018/671 за въвеждане на регистрационен режим по отношение на вноса на електрически велосипеди с произход от Китайската народна република, се прекратява. За регистрирания внос не се събират окончателни антидъмпингови мита с обратна сила.
 Член 4
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 януари 2019 година.
 За Комисията
 Председател
 Jean-Claude JUNCKER
 (1) ОВ L 176, 30.6.2016 г., стр. 21.
 (2) Известие за започване на антидъмпингова процедура по отношение на вноса на електрически велосипеди с произход от Китайската народна република, ОВ C 353, 20.10.2017 г., стр. 19.
 (3) Известие за започване на антисубсидийна процедура по отношение на вноса на електрически велосипеди с произход от Китайската народна република, ОВ C 440, 21.12.2017 г., стр. 22.
 (4) Регламент за изпълнение (ЕС) 2018/671 на Комисията от 2 май 2018 г. за въвеждане на регистрационен режим по отношение на вноса на електрически велосипеди с произход от Китайската народна република (ОВ L 113, 3.5.2018 г., стр. 4).
 (5) Регламент за изпълнение (ЕС) 2018/1012 на Комисията от 17 юли 2018 г. за налагане на временно антидъмпингово мито върху вноса на електрически велосипеди с произход от